Uznesenie Všeobecného súdu z 26. júna 2025 – FL/Eurojust a Europol (Exclu)
(vec T-506/24)1
„Mimozmluvná zodpovednosť – Spolupráca policajných orgánov a iných orgánov členských štátov presadzujúcich výkon práva – Údajné nezákonné spracúvanie osobných údajov – Nedodržanie formálnych náležitostí – Článok 76 písm. d) rokovacieho poriadku – Neexistencia nemajetkovej ujmy spôsobenej konaním Europolu – Žaloba, ktorá je čiastočne zjavne neprípustná a čiastočne zjavne bez právneho základu“
Jazyk konania: holandčina
Účastníci konania
Žalobca: FL (v zastúpení: J. Reisinger, advokát)
Žalované: Agentúra Európskej únie pre justičnú spoluprácu v trestných veciach (v zastúpení: S. van den Brande, S. Raes a P. Van Muylder, advokáti), Agentúra Európskej únie pre spoluprácu v oblasti presadzovania práva (v zastúpení: A. Nunzi, splnomocnený zástupca, za právnej pomoci G. Ziegenhorn, M. Kottmann a T. Shulman, advokáti)
Vedľajší účastník, ktorý v konaní podporuje žalované: Holandské kráľovstvo (v zastúpení: M. Bulterman a J. Langer, splnomocnení zástupcovia)
Predmet veci
Svojou žalobou podanou na základe článku 268 ZFEÚ sa žalobca v podstate domáha náhrady nemajetkovej ujmy vo výške 15 000 eur, ktorú utrpel v dôsledku konania Agentúry Európskej únie pre justičnú spoluprácu v trestných veciach (Eurojust), Agentúry Európskej únie pre spoluprácu v oblasti presadzovania práva (Europol) a niektorých členských štátov.
Výrok
Žaloba sa zamieta ako zjavne neprípustná v rozsahu, v akom smeruje proti Agentúre Európskej únie pre justičnú spoluprácu v trestných veciach (Eurojust).
Žaloba sa zamieta ako zjavne bez právneho základu v rozsahu, v akom smeruje proti Agentúre Európskej únie pre spoluprácu v oblasti presadzovania práva (Europol).
FL znáša svoje vlastné trovy konania a je povinný nahradiť trovy konania, ktoré vynaložili Eurojust a Europol.
Holandské kráľovstvo znáša svoje vlastné trovy konania.
____________
1 Ú. v. EÚ C, C/2024/7039, 2.12.2024.